Το **Golden Palace Hotel Resort and Spa** ή αλλιώς **ξενοδοχείο** **Golden Palace** είναι μεγάλο πολυτελές ξενοδοχείο πέντε αστέρων το οποίο βρίσκεται στο Τσαγκαντζόρ, μια δημοφιλή λουτρόπολη και θέρετρο υγείας στην επαρχία Κοταΐκ της Αρμενίας. Το ξενοδοχείο λειτούργησε για πρώτη φορά το 2013 και η διαχείρισή του γίνεται από τον αυστραλιανό ομιλο Luxury Group.

Με συνολικό αριθμό δωματίων 120, το ξενοδοχείο Golden Palace είναι το μεγαλύτερο ξενοδοχείο στην Αρμενία που βρίσκεται έξω από την πρωτεύουσα Γερεβάν.

Ιστορία και τοποθεσία
---------------------

Το ξενοδοχείο Golden Palace που διαθέτει πέντε ορόφους οι οποίοι καταλήγουν σε τρούλο εγκαινιάστηκε επίσημα στις 2 Μαρτίου 2013, με την παρουσία του προέδρου Σερζ Σαρκισιάν.

Πρόκειται για το δεύτερο ξενοδοχείο που εγκαινίσε η εταιρεία Golden Palace LLC στην Αρμενία, μετά το Golden Palace Γερεβάν (το οποίο αργότερα μενονομάστηκε σε Radisson Blu Yerevan).

Το Golden Palace Hotel Resort and Spa βρίσκεται σε ένα λόφο κοντά στο όρος Τεγκένις της οροσειράς Tsaghkunyats, σε υψόμετρο σχεδόν 2.100 μέτρων πάνω από την επιφάνεια της θάλασσας και σε απόσταση περίπου 55 χιλιομέτρων βόρεια από την πρωτεύουσα Γερεβάν. Το θέρετρο βρίσκεται δίπλα στο χιονοδρομικό κέντρο του Τσαγκαντζόρ και στο σκι λιφτ Τσαγκαντζόρ, επί της οδού Tandzaghbyur 34/1. Το Ολυμπιακό Αθλητικό Συγκρότημα του Τσαγκαντζόρ είναι επίσης πολύ κοντά στο θέρετρο.

Το ξενοδοχείο είναι το μόνο επίσημα αναγνωρισμένο Grand Luxury ξενοδοχείο 5 αστέρων στην ευρύτερη περιοχή.

Χαρακτηριστικά
--------------

 Το ξενοδοχείο Golden Palace (στην άκρη δεξιά) με θέα στο Τσαγκαντζόρ
Το ξενοδοχείο διαθέτει 120 δωμάτια, μεταξύ των οποίων 26 σουίτες (με βασιλικές και προεδρικές σουίτες). Το ξενοδοχείο φιλοξενεί επίσης τέσσερις αίθουσες συνεδριάσεων (αίθουσα *Grand*, αίθουσα *Tsaghkadzor,* αίθουσα *Hayk the Great* και αίθουσα *Hayk the Small*), ένα κέντρο ευεξίας και σπα, μια εσωτερική πισίνα, ένα εσωτερικό γήπεδο τένις και μια μεγάλη αίθουσα μπιλιάρδου. Το συγκρότημα ολοκληρώνεται με έναν κεντρικό τρούλο που έχει χρυσό χρώμα, ενώ το κτήριο είναι καλυμμένο με λευκό μάρμαρο.

Μέσα στον τρούλο του ξενοδοχείου δεσπόζει το έργο του διάσημου ζωγράφου Ρούμπεν Γεγκιαζαριάν.

Το ξενοδοχείο διαθέτει δύο εστιατόρια και ένα μπαρ πούρων. Με τον μοναδικό του σχεδιασμό, το λόμπι μπαρ του ξενοδοχείου είναι το μεγαλύτερο στην Αρμενία.

### Καζίνο

Το Τσαγκαντζόρ είναι μία από τις τέσσερις πόλις της Αρμενίας που επιτρέπεται να φιλοξενούν εγκαταστάσεις και δραστηριότητες τυχερών παιχνιδιών μέσα στα όρια αστικής περιοχής. Το ξενοδοχείο Golden Palace φιλοξενεί το Καζίνο Senator, ένα από τα λίγα ελίτ καζίνο στην Αρμενία. Το καζίνο διαθέτει τρεις αίθουσες παιχνιδιών: μεγάλη, VIP και ιδιωτική. Το καζίνο Senator του ξενοδοχείου Golden Palace είναι ένα από τα μεγαλύτερα κέντρα διασκέδασης στην Αρμενία.

Αξιοσημείωτα γεγονότα
---------------------

Το ξενοδοχείο Golden Palace Τσαγκαντζόρ φιλοξένησε το Παγκόσμιο ομαδικό σκακιστικό πρωτάθλημα της Διεθνούς Σκακιστικής Ομοσπονδίας ανάμεσα στις 18 και στις 29 Απριλίου του 2015. Η τελετή έναρξης του πρωταθλήματος πραγματοποιήθηκε στο μεγάλο λόμπι του ξενοδοχείου με καλλιτεχνική παράσταση στην οποία παρευρέθηκαν ο πρόεδρος της Αρμενίας Σερζ Σαρκισιάν (ο οποίος είναι και πρόεδρος της Αρμενικής Σκακιστικής Ομοσπονδίας), ο πρόεδρος της Διεθνούς Σκακιστικής Ομοσπονδίας Κίρσαν Ιλιουμζίνοφ και εκπρόσωποι από τις δέκα χώρες που συμμετέχουν στο πρωτάθλημα. Η εκδήλωση συνέπεσε με την 100ή επέτειο της Γενοκτονίας των Αρμενίων που αποτυπώθηκε κατά την τελετή έναρξης του πρωταθλήματος. Η εθνική ομάδα της Κίνας κατέκτησε τελικά τον τίτλο.

Παραπομπές
----------

1. ↑  «Locations - Asia, Australia & Indian Ocean». *luxurygroup.com* (στα Αγγλικά). Ανακτήθηκε στις 15 Μαΐου 2017.
2. ↑  LLC, Helix Consulting. «Serzh Sargsyan attends opening ceremony of Golden Palace Hotel complex in Tsakhkadzor». *www.panorama.am* (στα Αγγλικά). Ανακτήθηκε στις 15 Μαΐου 2017.
3. ↑  LLC, Helix Consulting. «President Serzh Sargsyan attended the opening of the Golden Palace Hotel complex in Tsakhkadzor - Domestic visits - Updates - The President of the Republic of Armenia [the official site]». *president.am* (στα Αγγλικά). Ανακτήθηκε στις 15 Μαΐου 2017.
4. ↑  LLC, Helix Consulting. «Ծաղկաձորում տեղի ունեցավ "Գոլդեն փալաս" հյուրանոցի բացման արարողությունը». *www.panorama.am* (στα Αγγλικά). Ανακτήθηκε στις 15 Μαΐου 2017.
5. ↑  «Golden Palace» (στα αγγλικά).. Ανακτήθηκε στις 2017-05-15.
6. ↑  Tours, Barev Armenia. «Golden Palace Tsaghkadzor : Hotels | Barev Armenia Tours». *barevarmenia.com* (στα Αγγλικά). Αρχειοθετήθηκε από το πρωτότυπο στις 20 Δεκεμβρίου 2016. Ανακτήθηκε στις 15 Μαΐου 2017.
7. ↑  «"Գոլդեն Պալաս" հյուրանոցային համալիրի կառուցում, ք. Ծաղկաձոր, Տանձաղբյուրի փողոց 34/1, 2010-2012թթ. - ՀԱՍԱՐԱԿԱԿԱՆ». *spitaktnak.com*. Αρχειοθετήθηκε από το πρωτότυπο στις 5 Νοεμβρίου 2016. Ανακτήθηκε στις 15 Μαΐου 2017.
8. ↑  «Ruben Yeghiazaryan's painting at Golden Palace Hotel». Αρχειοθετήθηκε από το πρωτότυπο στις 1 Ιουνίου 2019. Ανακτήθηκε στις 7 Νοεμβρίου 2021.
9. ↑  Golden Palace Hotel Cigar Bar
10. ↑  «Armenia Hotels». *Hotel website*. Αρχειοθετήθηκε από το πρωτότυπο στις 11 Αυγούστου 2015. Ανακτήθηκε στις 15 Μαΐου 2017.
11. ↑  «GOLDEN PALACE TSAGHKADZOR \*\*\*\*\* - Aquarius Travel» (στα αγγλικά). *Aquarius Travel*.. Ανακτήθηκε στις 2017-05-15.
12. ↑  Golden Palace Hotel Lobby Bar
13. ↑  «lobby bar». *goldenpalace.am*. Αρχειοθετήθηκε από το πρωτότυπο στις 16 Απριλίου 2015. Ανακτήθηκε στις 15 Μαΐου 2017.
14. ↑  «Սեւանի քարտեզը փոխել են, որ Ալրաղացի Լյովի խաղատունը էժանո՞վ հարկվի» (στα hy). *Armtimes.com*.. Ανακτήθηκε στις 2017-05-15.
15. ↑  «Casino SENATOR GOLDEN PALACE, elite casino in Armenia - Halls». *senator.am* (στα Αγγλικά). Ανακτήθηκε στις 15 Μαΐου 2017.
16. ↑  «World team chess championship». *tsaghkadzor2015.fide.com*. Αρχειοθετήθηκε από το πρωτότυπο στις 4 Ιουλίου 2016. Ανακτήθηκε στις 15 Μαΐου 2017.
17. ↑  Bartelski, Wojciech. «OlimpBase :: 10th World Team Chess Championship, Tsakhkadzor 2015, information». *www.olimpbase.org*. Ανακτήθηκε στις 15 Μαΐου 2017.
18. ↑  «World team chess championship». *tsaghkadzor2015.fide.com*. Αρχειοθετήθηκε από το πρωτότυπο στις 28 Μαρτίου 2016. Ανακτήθηκε στις 15 Μαΐου 2017.
19. ↑  AM. «China wins World Team Chess Championship 2015». *www.fide.com* (στα Αγγλικά). Ανακτήθηκε στις 15 Μαΐου 2017.

Εξωτερικοί σύνδεσμοι
--------------------

* Παγκόσμιο Ομαδικό Στακιστικό Πρωτάθλημα 2015 στο Τσαγκαντζόρ